
Припрема за час број 4
	Предмет:
	Ликовна култура 
	Датум одржавања:
	

	Школа и разред:
	

	Учитељица/учитељ:
	

	Наставна тема/област:
	ОДНОСИ У ВИДНОМ ПОЉУ

	Наставна јединица:
	Сенке

	Тип часа:
	Комбиновани

	Циљ часа:
	Да се ученик, развијајући стваралачко мишљење и естетичке критеријуме кроз практичан рад, оспособљава за комуникацију и да изграђује позитиван однос према култури и уметничком наслеђу свог и других народа.

	Очекивани исходи на крају часа:
	На крају часа ученик ће бити у стању да:

· опише својим речима визуелне карактеристике по којима препознаје облике и простор 

	Наставне методе:
	Монолошка, дијалошка, рад на тексту, демонстративна,   практичан рад и радионица

	Наставна средства:
	Уџбеник Ликовна култура 1, дигитални уџбеник Ликовна култура 1, лутка, батеријска лампа

	Ликовни материјали и прибор за рад:
	Батеријска лампица, фигурица за игру „Не љути се, човече”, дрвене боје, воштане боје, мека оловка

	Облици рада:
	Фронтални, индивидуални

	Међупредметне компетенције:
	Естетичка, компетенција за учење, рад са подацима и информацијама, комуникација, сарадња, решавање проблема, одговоран однос према околини

	Међупредметно повезивање:
	Свет око нас

	Кључни појмови:
	Природни и вештачки извор осветљења, промена осветљености у току дана, изглед облика и сенке у зависности од осветљења


	Дигитални уџбеник – Ликовна култура 

Могући ток часа

	Активности учитеља
	Активности ученика

	Уводни део часа (10 минута)

	Показати ученицима уводну фотографију на 20. страни уџбеника. Поставити наглас питање шта се на фотографији види. 
Сачекати одговор (да је на фотографији Снешко Белић, да стоји усправно, лево, да на глави има шешир, а око врата шал).

Питати шта се налази десно од Снешка. Када се добије одговор да је то сенка, указати ученицима на то да је половина Снешка осветљена, а друга је у сенци. Упитати ученике да ли можемо знати која страна Снешка ће се прва истопити. Светлија или тамнија? (Овде би било боље да се појмови лево и десно замене појмовима светлија и тамнија страна како би се ученици више увукли у материју и како би се избегла евентуална збрка око тога шта је наша лева страна, а шта лева страна Снешка.)

Тражити објашњења за различита мишљења док се не установи да се на основу положаја сенке може закључити да се Сунце налази са светлије стране, да се она више загрева, и да ће се, самим тим, та страна прва истопити.

Закључити да се сенке увек налазе са супротне стране од светла. Помоћу батеријске лампе и лутке с претходног часа приказати ученицимаа промене положаја сенке у зависности од положаја извора светла.

Констатовати да је за представљање положаја извора светла довољно затамнити оно што је са супротне стране.

Приказати пример ,,Дан и ноћ” на 21. страни. Тражити од ученика да опишу шта виде на слици користећи термине лево, десно, горе, доле, изнад, испод... Објаснити ученицима да слика представља сталну смену дана и ноћи, њихову борбу, те да је дан приказан као змија, а ноћ као леопард.

Упитати ученике кога осветљава Сунце, а кога Месец. Указати на то да је горњи део леђа леопарда у сенци, и да је то зато што га Месец осветљава одоздо.

Ученицима скренути пажњу на пример Лидија Делакторскаја на 21. Страни. Указати да је лице жене на слици с једне стране осветљено, с друге у сенци. Објаснити ученицима како осветљени или затамњени делови на сликама могу бити приказани различитим бојама.
Задатак:

 Снешко      
Увећани прикази:

 Дан и ноћ, Руфино Томахо     

 Лидија Делакторскаја, Анри Матис      
	· прати излагање предавача;
· одговара на питања;
· анализира приказане примере;
· даје примере из личног искуства.


	Главни део часа (25 минута)

	Тражити од ученика да пронађу картицу са задатком ,,Сенке”.

Прочитати задатак са картице наглас.

,,Играј се сенкама. Стави фигурицу на папир и осветли је батеријском лампом. Држи мирно лампу и опцртај сенку. Промени положај лампе. Померила се и сенка, њу опцртај другом бојом. Понови све то неколико пута са различитих страна. Украси нацртане сенке различитим шарама.”

Успут додатно објашњавати процес. Задатак ученика се састоји у томе да поставе фигурицу насумично на папир.
Једном руком треба да држе лампу, другом оловку, бојицу, фломастер или воштану бојицу. Лампом треба да осветле фигурицу и да, не померајући лампу, нацртају линију око сенке фигурице на папиру.

Када то ураде једном, поступак треба да понављају више пута, мењајући положај лампе, боју којом раде, и, евентуално, положај фигурице. Ученици могу у току рада да помажу једни другима, један може придржавати светло, док други црта, ако је то потребно.

Током рада обилазити ученике и указивати им на то како се мењају дужина и облик сенке у зависности од положаја лампе.

Када нацртају неколико опцртаних сенки, ученици их могу украсити бојама, линијама, шарама, украсима...
	· ради практичан рад.


	Завршни део часа (10 минута)

	Поновити с ученицима најважије делове градива: Природни и вештачки извори осветљења; Промена осветљености у току дана; Изглед облика и сенке у зависности од осветљења.

Помоћи ученицима да пронађу подлогу за картицу са задатком, да с ње одлепе део слагалице и залепе је на предвиђено место.

Прва слагалица је готова.

Са ученицима разматрати да ли им се слика свиђа. (У питању је репродукција „Пергуса три”, Френка Стеле.) Анализирати шта је представљено на слици. Анализирати шта је горе, лево десно, доле, који облици стоје; усправно, положено, косо, шта је испред чега, шта је изнад, шта испод, шта је светлије, шта тамније...
Задатак:

	· разговара о обрађеном градиву;
· анализира своје и туђе радове. 


	ДОМАЋИ ЗАДАТАК
· Задати домаћи задатак:
Са ученицима погледати примере из уџбеника на страни 22, прочитати и прокоментарисати текст.

Препоручити ученицима да се у слободно време играју сенкама на неки од наведених начина.


	· слуша;
· бележи домаћи задатак.




	Начини провере остварености исхода:
	· посматрање ученичког учешћа, практичног рада, закључивања и одговарања на постављена питања;

· слушање ученичких описа и анализа илустрација и репродукција из уџбеника, учествовања у играма и задацима.

	ОКВИР ЗА ПРЕИСПИТИВАЊЕ ОСТВАРЕНОГ ЧАСА:

· Да ли ми је адекватан избор начина провере остварености исхода?

· Да ли сам планирао/планирала адекватне активности ученика?

· Да ли је било одступања/потешкоћа приликом остваривања планираног?

· Шта бих променио/променила?

